Ο **Ανδρέας Ανδρεάδης** (1876 - 1935) ήταν Έλληνας οικονομολόγος και μέλος της Ακαδημίας Αθηνών.

Βιογραφία
---------

Γεννήθηκε στην Κέρκυρα στις 30 Νοεμβρίου 1876 και ήταν γιος του **Μιχαήλ Ανδρέα Ανδρεάδη** και της **Ευγενίας (Τζένη) Μικρουλάκη** θυγατέρας του Χιώτη εφοπλιστή **Αντώνιου Στέφανου Μικρουλάκη**, και της **Ευτέρπης κόρης του Εμμανουήλ (Φραγκομανώλη) Ροδοκανάκη**, αδελφής της **Κορνηλίας Ροδοκανάκη/Δημ.Ροΐδου** μητέρας του Εμμανουήλ Ροΐδη. Για τον λόγο αυτό ο Ανδρεάδης μεγάλωσε και γαλουχήθηκε κοντά στον θείο του Εμμ. Ροΐδη. 

Είχε τρείς μεγαλύτερες αδελφές. Την **Ευτέρπη**, η οποία νυμφεύτηκε τον **Θεόδωρο Λάσκαρι** γιος των οποίων είναι ο διάσημος **Βαλκανιολόγος Μιχαήλ Λάσκαρις**, την **Αντωνία** και άλλη μία αγνώστου ονόματος.

Σπούδασε νομική και οικονομικά στο πανεπιστήμιο του Παρισιού, του οποίου αναγορεύθηκε και διδάκτωρ, και συμπλήρωσε τις οικονομικές σπουδές στο Λονδίνο. Ακολούθησε ακαδημαϊκή καριέρα εκλεγόμενος αρχικά το 1902 στην θέση του υφηγητή της πολιτικής οικονομίας και στη συνέχεια (1906) στην θέση του καθηγητή της πολιτικής οικονομίας και στατιστικής του πανεπιστημίου Αθηνών. Από το πανεπιστήμιο παραιτήθηκε το 1934 για λόγους υγείας. Διετέλεσε σύμβουλος του Ελευθέριου Βενιζέλου αλλά δεν εισήλθε στην πολιτική παρά τις προτάσεις που του έγιναν να αναλάβει τα υπουργεία οικονομικών και εξωτερικών.

Με την συντακτική πράξη ίδρυσης της Ακαδημίας Αθηνών, το 1926, διορίστηκε τακτικό μέλος αυτής. Επίσης διετέλεσε μέλος της Γαλλικής και Αγγλικής Ακαδημίας, αντιπρόσωπος της Ελλάδας στην Κοινωνία των Εθνών (1912 - 1913) ενώ έγραψε αρκετές μελέτες σχετικά με την οικονομία. Παράλληλα ασχολήθηκε με τη λογοτεχνία εκδίδοντας μελέτες για τον Εμμανουήλ Ροΐδη, τον Λορέντζο Μαβίλη κ.α. καθώς και με το θέατρο. Μάλιστα ο Ανδρεάδης κατέλιπε πολυπληθείς θεατρικές κριτικές µε το ψευδώνυµο *Αλκ* στον ηµερήσιο αθηναϊκό τύπο και συνέγραψε ειδική µονογραφία για τα θέατρα της Βιέννης. Έργα του ήταν: *Ιστορία της Τραπέζης της Αγγλίας* (1904), *Ιστορία των Εθνικών Δανείων* (1904), *Περί της οικονομικής διοικήσεως της Επτανήσου επί Βενετοκρατίας* (1914), *Ιστορία της ελληνικής δημοσίας οικονομίας: από των ηρωϊκών χρόνων μέχρι της συστάσεως του ελληνικού βασιλείου* (1918) κ.α.

Απεβίωσε στις 29 Μαΐου 1935 στην Αθήνα.

Αναφορές
--------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12183510p. Ανακτήθηκε στις 10  Οκτωβρίου 2015.
2. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 116308958. Ανακτήθηκε στις 16  Οκτωβρίου 2015.
3. ↑  «Πανδέκτης: Ανδρεάδης Ανδρέας». *pandektis.ekt.gr*. Ανακτήθηκε στις 9 Αυγούστου 2016.
4. 1 2 3 4 5  Κατσιμάρδος, Τάκης (9 Δεκεμβρίου 2016). «Ανδρέας Ανδρεάδης: Ο... Παπαρρηγόπουλος της ελληνικής οικονομικής ιστορίας». *Ημερησία*.. Ανακτήθηκε στις 2016-08-06.
5. ↑  «Μιχαήλ Λάσκαρις».
6. ↑  ΛΑΣΚΑΡΙΣ, ΜΙΧΑΗΛ ΘΕΟΔΩΡΟΥ (1935). *Ο ΠΑΠΠΟΣ ΤΟΥ ΜΑΒΙΛΗ*. ΕΛΛΑΣ-ΙΣΠΑΝΙΑ: ΑΝΑΤΥΠΩΣΙΣ ΕΚ ΤΗΣ ΙΟΝΙΟΥ ΑΝΘΟΛΟΓΙΑΣ. σελ. Σελ.3. «  ».
7. ↑  «Τακτικά μέλη της Ακαδημίας Αθηνών κατά σειρά εκλογής | Academy of Athens». *www.academyofathens.gr*. Αρχειοθετήθηκε από το πρωτότυπο στις 31 Αυγούστου 2016. Ανακτήθηκε στις 9 Αυγούστου 2016.
8. ↑  «Περιλήψεις εισηγήσεων 7ου Συνεδρίου Ελλήνων Ιστορικών της Οικονομικής Σκέψης» (PDF). *conference.het.gr*. 27–28 Μαΐου 2005. Αρχειοθετήθηκε από το πρωτότυπο στις 11 Αυγούστου 2011. Ανακτήθηκε στις 6 Αυγούστου 2016. CS1 maint: Unfit url (link)
9. ↑  «Andreádīs, Andréas Michaī́l (1876-1935)». *www.idref.fr*. Ανακτήθηκε στις 6 Αυγούστου 2016.

Εξωτερικοί σύνδεσμοι
--------------------

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Συγγραφέας:Ανδρέας Ανδρεάδης** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 66510544
* **ΕΒΕ**: 14719
* **AA**: 113176
* **BiblioNet**: **10980**
* LCCN: n80057397
* ISNI: 0000 0001 0910 4541
* GND: 116308958
* SUDOC: 030417279
* BNF: cb12183510p (data)
* BIBSYS: 90727525
* NLA: 35054535
* NDL: 00431505
* CiNii: DA05009840

 |

 |